section_heading: Životopis
paragraph_text: Prva veća uloga Patty Duke bila je u brodvejskoj kazališnoj predstavi "Čudotvorka", gdje je glumila Helen Keller, uz veliku Anne Bancroft. Predstava je na programu bila gotovo dvije godine, da bi 1962. bio snimljen istoimeni film, koji je mladoj Patty donio Oscara za najbolju sporednu glumicu. Duke je u tom trenutku bila najmlađa osoba koja je dobila Oscara (kasnije su tu nagradu dobile Tatum O'Neal - 10 godina u trenutku dodjele, i Anna Paquin - 11 godina).